<classify> KAMPUNI 29 za ndani na nje ya nchi zimejitokeza kuomba zabuni ya kupata kazi ya kufanya upembuzi yakinifu ya ujenzi wa bomba la gesi asilia kutoka Tanga mpaka Kagera kuelekea nchini Uganda.Baada ya kujitokeza kampuni hizo ambazo nyingi ni za ushirikiano baina ya zile za ndani na nje ya nchi, uchambuzi unaendelea kuhakikisha inapatikana moja itakayoweza kufanya kazi hiyo ya kuangalia namna nzuri ya ujenzi wa bomba. Kaimu Mkurugenzi wa Shirika la Maendeleo ya P etroli Tanzania TP DC, Kapuulya Musomba pichani alisema ifikapo Novemba mwaka huu atapatikana mshindi na ndipo kazi hiyo itaanza huku wakiendelea kutafuta kampuni mbalimbali za kufanya kazi nyingine.Alisema hivi karibuni wametangaza pia zabuni ya kutafuta kampuni kuingiza mabomba na kufanya uhakiki wakati wa ujenzi pamoja na wa kuleta mashine za mita. Wakati mchakato wa kupata kampuni ya kufanya upembuzi yakinifu, tunaendelea kutangaza zabuni za watoa huduma wengine kwa lengo la kuhakikisha kazi hiyo inakwenda kama inavyotakiwa kwa kuhakikisha taratibu zote za serikali zinafuatwa, alisema.Hatua hiyo inaonesha jinsi mchakato wa ujenzi wa bomba hilo unavyokwenda kwa kasi sambamba na lile la mafuta linalotarajia kujengwa kutoka Hoima, Uganda mpaka kijiji cha Chongoleani, Tanga nchini Tanzania. Bomba la gesi asilia litajengwa kutoka Dar es Salaam mpaka Uganda kupitia mikoa minane ya Tanzania kwa ajili ya kusambaza gesi asilia inayochimbwa mkoani Mtwara na kusaidia Tanzania kufanya biashara ya gesi asilia katika nchi za Afrika Mashariki, ikianza na Uganda.Zabuni hiyo iliyotangazwa hivi karibuni inatoa nafasi ya siku 30 kwa ajili ya kampuni mbalimbali zinazoweza kufanya kazi hizo kujitokeza kuomba kisha taratibu za kisheria kufuatwa. Wakati wa kutangaza kumpata mshauri mwelekezi ilielezwa kuwa serikali imetenga mwaka huu wa fedha kwa ajili ya kazi hiyo. Imeeleza kuwa mshauri mwelekezi atatafiti njia ya bomba hilo, kuangalia mahitaji ya gesi hiyo, wateja wa gesi asilia na masoko kama wazalishaji umeme na viwanda.P ia kupendekeza na kutoa ushauri kuhusu fidia kwa mali, vifaa mbalimbali na makazi katika maeneo ambayo bomba litapita kutoka Dar es Salaam mpaka Tanga kupitia Bagamoyo au Chalinze na masuala mengine yatakayowezesha ujenzi wa bomba hilo la gesi asilia kufanyika kwa ufanisi. Ujenzi wa bomba hilo la kusafirisha gesi asilia ni utekelezaji wa agizo la Rais J ohn Magufuli alilolitoa wakati wa uzinduzi wa ujenzi wa bomba la mafuta kutoka Tanga mpaka Hoima, Uganda na kutaka kujengwe bomba la gesi sambamba na bomba la mafuta.Rais alibainisha ni vema TP DC kutumia fursa ya ujenzi bomba la mafuta kufikisha gesi asilia katika nchi mbalimbali za Afrika Mashariki. Hivi karibuni Tanzania na Uganda zilitia saini mikataba mbalimbali ya ushirikiano, ikiwa ni pamoja na Mkataba wa Uendelezaji wa Bomba la Kusafirisha Gesi Asilia kutoka Tanzania kwenda Uganda na mwingine ni Mkataba wa Utekelezaji wa Mradi wa Kupeleka Umeme katika V ijiji vya Mpakani mwa Tanzania na Uganda.Uwekaji saini huo ulifanyika katika Mkutano wa P ili wa Tume ya Kudumu ya P amoja ya Ushirikiano JP C kati ya Tanzania na Uganda uliofanyika Kampala, Uganda kwa siku tatu kuanzia Agosti 21 mwaka huu. Miradi mingine iliyojadiliwa katika mkutano huo ni pamoja na Mradi wa Ujenzi wa Bomba la Kusafirisha Mafuta Ghafi kutoka Uganda mpaka Tanzania E ACOP, Mradi wa Utafutaji wa Mafuta katika Kitalu cha E yasi Wembere, Mradi wa Ujenzi wa Kituo cha kuzalisha Umeme cha Murongo Kikagati 14 MW na Mradi wa Kituo cha kuzalisha Umeme cha Nsongezi MW 35.  <topic>: KITAIFA 